SKRIFTLIG FORESPØRGSEL E-1851/02

af Gabriele Stauner (PPE-DE) til Kommissionen

(28. juni 2002)

Om: Kommissionens bankkonti

1. Kan Kommissionen udlevere en liste med navnene på samtlige banker, igennem hvilke der er foretaget udbetalinger fra og indbetalinger til EU's budget?

2. Kan Kommissionen for hver af disse banker oplyse, hvor meget der blev ind- og udbetalt i hvert af årene 2001 og 2002?

3. Kan Kommissionen oplyse, hvornår og efter hvilke kriterier og procedurer disse banker blev udvalgt?

4. Kan Kommissionen oplyse, om direktiverne om tildeling af offentlige tjenesteydelseskontrakter og tildelingskriterierne i Fællesskabets finansforordning er blevet overholdt?

Svar afgivet på Kommissionens vegne af Michaele Schreyer

(23. september 2002)

1. Nedenstående banker i EU foretager fra og med den 2. september 2002 udbetalinger fra og indbetalinger til EU's budget:

- Centralbanker

- Banque Centrale du Luxembourg

- Banque de France

- Banque Nationale de Belgique

- Banco de Portugal

- Banco de España

- Banca d'Italia

- Bank of England

- Bank of Greece

- Central Bank of Ireland

- De Nederlandsche Bank

- Deutsche Bundesbank

- Danmarks Nationalbank

- Sveriges Riksbank

- Suomen Pankki

- National Bank of Norway

- Liechtensteinische Landesbank

- Central Bank of Iceland

- Den Europæiske Investeringsbank

- Kommercielle banker

- Banque Bruxelles Lambert SA (B)

- Fortis Banque SA (B)

- KBC Bank NV (B)

- Nordea Bank Danmark A/S (DK)

- Commerzbank AG (D)

- Banque Fédérative du Crédit Mutuel (F)

- EFG Eurobank Ergasias SA (GR)

- Banco Bilbao Vizcaya Argentaria (E)

- Bank of Ireland (IRL)

- Banca Popolare di Sondrio(I)

- Banca Nazionale del Lavoro (I)

- Banque et Caisse d'Epargne de l'Etat (L)

- ABN AMRO Bank NV (NL)

- Raiffeisen Zentralbank Österreich AG (AT)

- Banco Totta e Açores (P)

- Okobank (FI)

- Skandinaviska Enskilda Banken (SE)

- Postgirot Bank (SE)

- Lloyds TSB Bank plc (UK)

Foruden disse bankkonto findes der i henhold til ordningen for Fællesskabernes egne indtægter konti hos hvert enkelt lands finansforvaltning(1). Medlemsstaterne overdrager de egne indtægter til disse konti, og de anvendes til udbetalinger til statslige organer, navnlig Den Europæiske Udviklings- og Garantifond for Landbruget.

Visse medlemsstater har udpeget centralbanken til at føre konti for de egne indtægter.

2. Kommissionen mener, at hensynet til tavshedspligten og forretningsforbindelser samt beskyttelsen af de berørte virksomheders erhvervsmæssige interesser, fordrer, at man ikke giver de oplysninger, som der anmodes om i denne del af forespørgslen.

3. Centralbankkonti:

Da det ikke er muligt at overføre midler direkte til og fra de nationale finansforvaltninger, der ikke fungerer som banker, er det nødvendigt at have konti i centralbanker. De bruges til at foretage overførsler til og fra de nationale finansforvaltningskonti samt til at foretage indbetalinger på konti i de kommercielle banker. I visse medlemsstater bruges disse konti også til strukturfondsudbetalinger. De åbnes, når den pågældende medlemsstat indtræder i EU.

Konti i kommercielle banker:

Kommissionen har en eller flere konti i mindst en kommerciel bank i hver medlemsstat til overdragelse af betalinger til de modtagere, hvis bankkonti er hjemmehørende i den medlemsstat. Disse konti er i euro undtagen i lande, som ikke deltager i euroen, hvor der også findes konti i den nationale valuta.

Disse banker er udvalgt ved offentligt udbud og underlagt Det Rådgivende Udvalg for Indkøb og Kontrakter (ACPC), selv om dette med hensyn til tærsklen (på grund af lave gebyrer) ikke havde været nødvendigt.

De nuværende kontrakter trådte i kraft på nedenstående datoer:

- Banque Bruxelles Lambert SA: 22/03/1998

- Fortis Banque SA: 22/03/1998

- KBC Bank NV: 22/03/1998

- Nordea Bank Danmark A/S: 01/09/1997

- Commerzbank AG: 01/03/1998

- Banque Fédérative du Crédit Mutuel: 01/09/1997

- EFG Eurobank Ergasias SA: 01/03/1999

- Banco Bilbao Vizcaya Argentaria: 01/03/1999

- Bank of Ireland: 01/03/1998

- Banca Popolare di Sondrio: 01/04/1998

- Banca Nazionale del Lavoro: 01/04/1998

- Banque et Caisse d'Epargne de l'Etat: 15/08/1998

- ABN AMRO Bank NV: 01/07/1998

- Raiffeisen Zentralbank Österreich AG: 01/01/2000

- Banco Totta e Açores: 01/03/1998

- Okobank: 01/01/2000

- Skandinaviska Enskilda Banken: 01/07/2000

- Postgirot Bank: 20/04/1998

- Lloyds TSB Bank plc: 11/03/1998

Man har kun tilladt bud fra banker, der hos et af de store kreditvurderingsagenturer (Moodys, Standard & Poors, Fitch) har opnået en kortsigtet vurdering i bedste kategori i det pågældende land.

Bankerne skal opfylde diverse tekniske krav, navnlig vedrørende håndtering af indbetalinger, der af Kommissionen overføres til dem via SWIFT, og fremsendelse af transaktionserklæringer til Kommissionen via SWIFT.

Vurderingen af gyldige bud foretages ved en vægtning af kvantitative (80 %) og kvalitative (20 %) kriterier. Kvantitative kriterier er beløbene for kreditrente og bankgebyrer, mens kvalitative kriterier er automatisering af betalinger, størrelsen af felter til betalingsreferencer og afviklingsfrister.

4. Svaret er ja. Foruden tjenestegrenens egen kontrol har ACPC i hvert enkelt tilfælde foretaget en kontrol af, at direktiverne om offentlige indkøb og finansforordningen er overholdt.

(1) Rådets forordning (EF, Euratom) nr. 1150/2000 af 22. maj 2000 om gennemførelse af afgørelse 94/728/EF, Euratom om ordningen for Fællesskabernes egne indtægter, EFT L 130 af 31.5.2000.